Muzeo MARTa Herford

La MARTa Herford estas muzeo pri nuntempa arto, kiu ankaŭ ligas al dezajno kaj arkitekturo. La konstruaĵon desegnis arkitekto Frank Gehry kaj ĝi malfermiĝis en 2005. 

La nomo MARTa, elektita dum ĝia fondo, konsistas el M por "muzeo", ART por "arto", kaj a por " etoso (atmosfero)" aŭ "arkitekturo". Por ĝia deka datreveno en 2015, la entreprena identeco de la muzeo estis zorge reviziita kaj ĝiaj gvidprincipoj klarigitaj. Ekde tiam, la muzeo estas konata kiel Marta Herford, anstataŭigante la antaŭan literumon MARTa per "Marta".

La MARTa Muzeo situas en la urbo Herford en Nordrejn-Vestfalio, Germanio. Ĝia kolekto reflektas la ĉefajn tendencojn en la disvolviĝo de arto en la 21-a jarcento, precipe en la kampo de arta dezajno kaj la dezajno de moderna meblaro. La muzeo ankaŭ gastigas ekspoziciojn de aplikata arto kaj dezajno, inkluzive en kunlaboro kun meblfabrikistoj, kiuj tradicie havas ampleksan reton de entreprenoj en la regiono de Herford.  

La muzeo estas malfermita al vizitantoj por diversaj sciencaj eventoj, filmprojekcioj, ktp. La adreso de la MARTa Muzeo en Herford estas Goebenstraße 4-10.

La muzeokonstruaĵon desegnis la arkitekto Frank Gehry kaj konstruis inter 2001 kaj 2005 laŭ malkonstruisma stilo. La konstruado kostis 30,1 milionojn da eŭroj. La ekspozicia areo de la muzeo estas 2 500 m². La konstruaĵo mem, farita el ŝtono kaj ŝtalo, aspektas kiel giganta skulptaĵo, estas tute nesimetria kaj ne havas fenestrojn ekstere. La tegmentoj super ĝiaj individuaj partoj estas ondecaj kaj de diversaj altoj. En la centro de la muzeo troviĝas 22-metrojn alta "katedralo", ĉirkaŭ kiu rondiras 5 ekspoziciaj galerioj de diversaj altoj. La enirejo estas farita el vitro kaj metalo. La muroj kaj plafonoj de la interno, faritaj el gipsokartono, ankaŭ estas neegalaj kaj ondecaj. Ĉirkaŭ la muzeokonstruaĵo troviĝas diversaj skulptaĵoj kaj artefaritaj objektoj, kiel ekzemple la Ŝtala Pilko de Luciano Fabro. 

Ĉe la enirejo estas statuo de la repisto Tupac Shakur en lia memoro.eta|La muzeo de Goebenstrasse, kelkaj tagoj antaŭ malfermo

 Referencoj 

 Eksteraj ligiloj 



Kategorio:Muzeoj de la moderna arto
Kategorio:Artmuzeoj en Germanio
Kategorio:Distrikto Herford
Kategorio:Informkesto mapligilo sen OSM-rilata ID sur Vikidatumoj